text: Pædagoger leger med talende klemmer
  06 februar 2014 kl. 18.44
  iPads har for længst indtaget mange børnehaver. Men pædagogerne er ikke gode nok til at udnytte mulighederne. Derfor leger de med talende klemmer.
  Et nyt forskningsprojekt i Esbjerg skal gøre pædagogerne bedre til den digitale leg. En gruppe pædagog-studerende udforskede torsdag muligheder i bl.a. nogle særlige klemmer.
  Klemmerne kan bruges til at indtale historier og beskeder, som kan afspilles for børnene.
  Pædagoger og studerende er spredt i grupper rundt omkring på universitetet.
  Tidligere har de besøgt børnehaver og hørt, hvad børnene synes er sjovt inden for digital leg.
  I dag har de så lavet prototyper, som måske bliver til rigtig legetøj en dag. Bl.a. en app, der kan tage foto af f.eks. figurer i modelervoks ? og så tilføre billedet knapper?
  Det er University College Syddanmark og forskere fra Aalborg Universitet, der er gået sammen om at klæde pædagogerne i børnehaven bedre på til at lege digitalt med børnene.
  